D abrid i yeḍfer umsawal akken ad d-yeḥku ineḍruyen n teḥkayt. Yezmer umsawal (netta di tilawt d tamsalt yeqnen ɣer lebɣi umaru imi ayagi d tamsalt n ufran n uɣanib), ad yeḥku( ad d-isawel) ineḍruyen akken mseḍfaren di teḥkayt, yezmer diɣen ad yesizwer ineḍruyen ɣef wiyiḍ. Yezmer ad yessifsses tasiwelt neɣ ad tt-yer d taẓayant. Ad tifssus tsiwelt mi ara ttemseḍfaren ineḍruyen wa deffir wayeḍ ur yelli d acu i ten-id-iḥebbsen ma ulac aṭas n uglam, ulac aṭas n yiweniten d waṭas n yidewiniyen gar yiwudam, ad tili tsiwlet fessuset. Ad taẓẓay tsiwelt ma yella umsawal yettweṣṣif-d aṭas (ama d iwudam ama d adeg ama d ayen niḍen ), yerna issenṭaq-d aṭas iwudam n teḥkayt, yerna yettak-d iwweniten ( ama ines ama n wiyiḍ).